KOMMISSIONEN FOR DE EUROPÆISKE FÆLLESSKABER 
Bruxelles, den 28.10.1996 
KOM(96) 529 endelig udg. 
Forslag til 
RÅDETS BESLUTNING 
om ændring af Rådets beslutning 95/408/EF af 22. juni 1995 om betingelserne for 
opstilling i en overgangsperiode af midlertidige lister over tredjelandsvirksomheder, 
hvorfra medlemsstateme kan indføre visse animalske produkter, fiskerivarer og 
levende toskallede bløddyr 
(forelagt af Kommissionen) 

BEGRUNDELSE 
importen til EF af animalske produkter fra tredjelande er underkastet EF-bestemmelser, 
hvorefter der skal opstilles lister over godkendte virksomheder, hvorfra det er tilladt at 
importere visse produkter. Der skal føres EF-kontrol på stedet for at sikre, at de garantier, 
som tredjelandenes myndigheder har givet, opfylder EF-bestemmelserne. For at undgå 
eventuelle forstyrrelser af den traditionelle samhandel, inden kontrollen har fundet sted, 
vedtog Rådet beslutning 95/408/EF, der bemyndiger Kommissionen til at anvende en forenklet 
ordning med godkendelse af tredjelandsvirksomheder, med hensyn til hvilke myndighederne 
har givet garantier for, at de opfylder EF-bestemmelserne om beskyttelse af folke- og 
dyresundheden. Disse midlertidige lister gælder, indtil der opstilles endelige lister på grundlag 
af EF-inspektørernes vurdering på stedet. Beslutning 95/408/EF anvendes kun indtil 
31. december 1996, medmindre den forlænges af Rådet på forslag af Kommissionen. Af flere 
årsager, som har med tilrettelæggelsen af kontrolbesøg og de nye procedureregler i 
forbindelse med Marrakech-aftalerne at gøre, er det nødvendigt at forlænge 
overgangsperioden for den forenklede ordning. Formålet med dette forslag er at forlænge 
anvendelsen af beslutning 95/408/EF indtil 31. december 1998. 
X 
Forslag til 
RÅDETS BESLUTNING 
af 
om ændring af Rådets beslutning 95/408/EF af 22. juni 1995 om betingelserne for 
opstilling i en overgangsperiode af midlertidige lister over tredjelandsvirksomheder, 
hvorfra medlemsstaterne kan indføre visse animalske produkter, fiskerivarer og 
levende toskallede bløddyr 
RÅDET FOR DEN EUROPÆISKE UNION HAR -
under henvisning til Rådets beslutning 95/408/EF af 22. juni 1995 om betingelserne for 
opstilling i en overgangsperiode af midlertidige lister over tredjelandsvirksomheder, hvorfra 
medlemsstaterne kan indføre visse animalske produkter, fiskerivarer og levende toskallede 
bløddyr(1), særlig artikel 9, 
under henvisning til forslag fra Kommissionen, og 
ud fra følgende betragtninger: 
Den overgangsperiode, som indførtes ved beslutning 95/408/EF, udløber den 
31. december 1996, og af praktiske årsager er opstillingen af listerne over 
tredjelandsvirksomheder, hvorfra medlemsstaterne kan indføre visse produkter i henhold til 
direktiverne om sundhedsbestemmelser for disse produkter, blevet forsinket; 
for at undgå eventuelle forstyrrelser af den traditionelle samhandel bør den overgangsperiode, 
hvor den forenklede godkendelsesordning kan anvendes over for tredjelandsvirksomheder, 
der udfører visse animalske produkter, fiskerivarer og levende toskallede bløddyr, forlænges -
VEDTAGET FØLGENDE BESLUTNING: -
(1) EFT nr. L 243 af 11.10.1995, s. 17. 3 
Artikel 1 
I artikel 9 i Rådets beslutning 95/408/EF af 22. juni 1995 ændres 31. december 1996 til 
31. december 1998. 
Artikel 2 
Denne beslutning er rettet til medlemsstaterne. 
Udfærdiget i Bruxelles, den På Rådets vegne 
\ 
ISSN 0254-1459 
KOM(96) 529 endelig udg. 
DOKUMENTER 
DA 03 11 02 
Katalognummer : CB-CO-96-534-DA-C 
ISBN 92-78-10584-8 
Kontoret for De Europæiske Fællesskabers Officielle Publikationer 
L-2985 Luxembourg 
5